སྐོར་གཟིགས་ལས་དོན་སྐོར་གྱི་ཀྲུང་དབྱང་གི་གཅིག་གྱུར་བཀོད་སྒྲིག་ལ་གཞིགས་ནས།ལོའི་ཟླ་ཚེས་ཉིན་གྱི་སྔ་དྲོར་ཀྲུང་དབྱང་སྐོར་གཟིགས་ལས་དོན་ཚོགས་ཆུང་གསུམ་པས་བོད་རང་སྐྱོང་ལྗོངས་ཀྱིས་དབུལ་སྒྲོལ་འགག་སྒྲོལ་ལས་དོན་སྤེལ་ཚུལ་ལ་ཆེད་དོན་སྐོར་གཟིགས་བྱེད་པའི་སྐུལ་སློང་ཚོགས་འདུ་འཚོགས་པ་རེད།ཚོགས་འདུ་མ་འཚོག་གོང་།ཀྲུང་དབྱང་སྐོར་གཟིགས་ལས་དོན་ཚོགས་ཆུང་གིས་བོད་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེ་དང་།རང་སྐྱོང་ལྗོངས་ཀྱི་ཀྲུའུ་ཞི་ཆེ་དགྲ་ལྷར་སྐོར་གཟིགས་ལས་དོན་སྐོར་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཆན་བཀོད་མཛུབ་སྟོན་གལ་ཆེན་གྱི་དགོངས་དོན་བརྒྱུད་ཞུ་བྱས་པ་དང་སྦྲགས་འབྲེལ་ཡོད་ལས་དོན་བཀོད་སྒྲིག་སྐོར་བརྡ་ཁྱབ་ཀྱང་བཏང་བ་རེད།ཚོགས་འདུའི་ཐོག་ཀྲུང་དབྱང་སྐོར་གཟིགས་ལས་དོན་ཚོགས་ཆུང་གསུམ་པའི་ཙུའུ་ཀྲང་སུན་ཡེ་ཀང་གིས་སྤེལ་ཉེར་ཡོད་པའི་དབུལ་སྒྲོལ་འགག་སྒྲོལ་གྱི་ཆེད་དོན་སྐོར་གཟིགས་ལས་དོན་ཐད་གསུང་བཤད་གནང་བ་མ་ཟད།སྐོར་གཟིགས་ལས་དོན་ལ་གཞོགས་འདེགས་བྱས་ནས་ཡག་པོ་བསྒྲུབ་རྒྱུའི་ཐད་བླང་བྱའང་བཏོན་གནང་བ་རེད།ཝུའུ་དབྱིང་ཅེས་ཚོགས་འདུ་གཙོ་སྐྱོང་གནང་བ་དང་འབྲེལ་རྣམ་འགྱུར་སྟོན་པའི་གསུང་བཤད་ཀྱང་གནང་བ་རེད།